CELEX: 32012R0606
Language: lt
Date: 2012-07-04 00:00:00
Title: 2012 m. liepos 4 d. Komisijos įgyvendinimo reglamentas (ES) Nr. 606/2012, kuriuo uždraudžiama su Italijos vėliava plaukiojančių ar Italijoje registruotų ir Atlanto vandenyne į rytus nuo 45° vakarų ilgumos bei Viduržemio jūroje gaudyklėmis ir ūdomis paprastuosius tunus žvejojančių laivų žvejybos veikla

7.7.2012   
            
            
               LT
            
            
               Europos Sąjungos oficialusis leidinys
            
            
               L 177/14
            
         KOMISIJOS ĮGYVENDINIMO REGLAMENTAS (ES) Nr. 606/2012
   2012 m. liepos 4 d.
   kuriuo uždraudžiama su Italijos vėliava plaukiojančių ar Italijoje registruotų ir Atlanto vandenyne į rytus nuo 45° vakarų ilgumos bei Viduržemio jūroje gaudyklėmis ir ūdomis paprastuosius tunus žvejojančių laivų žvejybos veikla
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, (1) ypač į jo 36 straipsnio 2 dalį,
   kadangi:
   
               (1)
            
            
               2012 m. sausio 17 d. Tarybos reglamente (ES) Nr. 44/2012, kuriuo nustatomos 2012 m. tam tikrų žuvų išteklių ir žuvų išteklių grupių, dėl kurių vedamos tarptautinės derybos ar kuriems taikomi tarptautiniai susitarimai, žvejybos galimybės, taikomos ES vandenyse ir ES laivams tam tikruose ne ES vandenyse, nustatytas paprastųjų tunų kiekis, kurį 2012 m. galima sužvejoti Atlanto vandenyne į rytus nuo 45° vakarų ilgumos ir Viduržemio jūroje;
            
         
               (2)
            
            
               2009 m. balandžio 6 d. Tarybos reglamentu (EB) Nr. 302/2009 dėl daugiamečio rytinės Atlanto vandenyno dalies ir Viduržemio jūros paprastųjų tunų išteklių atkūrimo plano, iš dalies keičiančiu Reglamentą (EB) Nr. 43/2009 bei panaikinančiu Reglamentą (EB) Nr. 1559/2007 (2) reikalaujama, kad valstybės narės praneštų Komisijai apie ilgesniems nei 24 metrų laivams skirtas individualias kvotas, o trumpesnių nei 24 m žūklės laivų ir gaudyklių atveju nurodytų bent gamintojų organizacijoms arba laivų, žvejojančių panašiais įrankiais, grupėms skirtas kvotas;
            
         
               (3)
            
            
               bendra žuvininkystės politika skirta ilgalaikiam žuvininkystės sektoriaus gyvybingumui užtikrinti tausiai naudojant gyvuosius vandens išteklius pagal atsargumo principą;
            
         
               (4)
            
            
               pagal Reglamento (EB) Nr. 1224/2009 36 straipsnio 2 dalį remdamasi valstybių narių pateikta informacija ir savo pačios turima informacija, nustačiusi, kad Europos Sąjungos, valstybės narės ar valstybių narių grupės turimos žvejybos vienu ar daugiau žvejybos įrankių ar laivais galimybės yra išnaudotos, Komisija apie tai praneša atitinkamoms valstybėms narėms ir uždraudžia žvejybą tam tikrame žvejybos rajone, tam tikrais žvejybos įrankiais, tam tikrų rūšių ar rūšių grupės ar tam tikrais būtent tai žvejybos veiklai vykdyti naudojamais laivais;
            
         
               (5)
            
            
               remiantis Komisijos turima informacija, paprastųjų tunų žvejybos Atlanto vandenyne į rytus nuo 45° vakarų ilgumos ir Viduržemio jūroje galimybės, skirtos su Italijos vėliava plaukiojantiems arba Italijoje registruotiems gaudyklėmis ir ūdomis žvejojantiems laivams, bus laikomos išnaudotomis;
            
         
               (6)
            
            
               2012 m. birželio 20 d. Italija informavo Komisiją uždraudusi savo gaudyklėmis ir ūdomis žvejojantiems laivams, kurie 2012 m. žvejoja paprastuosius tunus, vykdyti žvejybos veiklą: ūdomis žvejojantiems laivams šis draudimas įsigalioja nuo birželio 20 d. 13.00 val., o gaudyklėmis žvejojantiems laivams – nuo birželio 22 d. 17.00 val.;
            
         
               (7)
            
            
               nedarant poveikio minėtiems Italijos veiksmams, būtina, kad Komisija patvirtintų draudimą nuo 2012 m. birželio 20 d. 13.00 val. su Italijos vėliava plaukiojantiems ar Italijoje registruotiems ūdomis žvejojantiems laivams ir nuo 2012 m. birželio 22 d. 17.00 val. Italijoje registruotiems gaudyklėmis žvejojantiems laivams Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus,
            
         PRIĖMĖ ŠI REGLAMENTĄ:
   1 straipsnis
   Su Italijos vėliava plaukiojantiems arba Italijoje registruotiems ūdomis žvejojantiems laivams nuo 2012 m. birželio 20 d. 13.00 val. draudžiama Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus.
   Nuo tos dienos taip pat draudžiama laikyti laivuose, perkelti į varžas tukinimo ar auginimo tikslais, perkrauti, perkelti arba iškrauti į krantą tų laivų sužvejotas šių išteklių žuvis.
   2 straipsnis
   Italijoje registruotiems gaudyklėmis žvejojantiems laivams nuo 2012 m. birželio 22 d. 17.00 val. draudžiama Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus.
   Nuo tos dienos taip pat draudžiama laikyti laivuose, perkelti į varžas tukinimo ar auginimo tikslais, perkrauti, perkelti arba iškrauti į krantą tų laivų sužvejotas šių išteklių žuvis.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. liepos 4 d.
      
         
            Komisijos vardu Pirmininko pavedimu
         
         László ANDOR
         
            Komisijos narys
         
      
   
   
      (1)  OL L 343, 2009 12 22, p. 1.
   
      (2)  OL L 96, 2009 4 15, p. 1.